**HIRDETMÉNY**

**ÓVODAI BEIRATKOZÁS a 2023/2024-as nevelési évre**

**ÓVODAI BEIRATKOZÁS a 2023/2024-as nevelési évre**

**A nemzeti köznevelésről szóló 2011. évi CXC. törvény (továbbiakban: Nkt.) 8 § (1) bekezdése szerint az óvoda a gyermek hároméves korától a tankötelezettség kezdetéig nevelő intézmény.**

A nevelési-oktatási intézmények és köznevelési intézmények névhasználatáról szóló 20/2012. (VIII.31.) EMMI rendelet (továbbiakban: Rendelet) 12. §-ában foglaltak értelmében az óvodai nevelés a gyermek neveléséhez szükséges, a teljes óvodai életet magában foglaló foglalkozások keretében folyik.

**Az Nkt. 8. § (2) bekezdése kimondja, hogy a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.**

**Az Nkt. 49. § (1) bekezdése alapján az óvodába a gyermek harmadik életévének betöltése után vehető fel. Az óvoda felveheti azt a gyermeket is /férőhelyek függvényében/, aki a harmadik életévét a felvételtől számított fél éven belül betölti, (2023. október 31.-ig) feltéve, hogy Üröm községben állandó bejelentett lakóhellyel rendelkezik.**

**A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. §-a értelmében az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el, és pénzbírsággal sújtható.**

**Külföldön történő óvodakötelezettség teljesítés**

A napi négy órában óvodai nevelésre kötelezett gyermek szülője, ha a gyermeke az óvodakötelezettségét külföldön teljesíti, köteles arról a beiratkozás idejének – jogszabályban előírt- utolsó határnapját (2023. május 20.) követő tizenöt napon belül, azaz 2023. június 4-ig írásban értesíteni az Oktatási Hivatalt. A napi négy órában óvodai nevelésre kötelezett, az óvodával jogviszonyban álló gyermek szülője, ha a gyermek az óvodakötelezettségét az jövőben külföldön teljesíti, előzetesen köteles értesíteni az óvodavezetőt is.

**Óvodai nevelés alóli felmentés kérése**

**A szülő – tárgyév május 25. napjáig benyújtott- kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a megyei kormányhivatal általános illetékességgel eljáró járási hivatala felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.**

  A jelenleg bölcsődébe járó gyermekre vonatkozó óvodai felvételi igényt is be kell jelenteni.

  Kérjük a Szülőket, hogy a kitöltött és aláírt felvételi jelentkezési lapokat, valamint a szükséges dokumentumok másolatát a beiratkozásra hozzák magukkal!

**Az óvodai felvételről szóló határozatot levélben küldjük ki a szülőknek!  
 Az óvodavezető felvételt elutasító határozatával szemben jogorvoslattal lehet élni, amelyet Üröm Község jegyzőjének címezve, de a döntést hozó óvoda elektronikus címére kell megküldeni a határozat kézhezvételétől számított 15 napon belül.**

 Az óvoda, ahová a gyermek felvételt nyert, a jelentkezési lapon feltüntetett adatok alapján berögzíti a Köznevelés Információs Rendszerébe a beiratkozás tényét, melynek eredményeképpen a gyermek jogviszonya létrejön.

 Az első óvodai foglalkozási nap, a nevelési év első napja: 2023. szeptember 1. Ezt követően a beszoktatási rend az óvodapedagógusokkal kerül egyeztetésre, az augusztus végi szülői értekezleten, egy beszoktatási terv szerint! A szülői értekezlet időpontjáról szintén a honlapunkon tájékozódhatnak.

Tisztelettel: Fodorné Ivanov Ildikó megbízott intézményvezető

Üröm.2023. 03. 21.